smcproject/ml-wiki-sentences huggingface dataset:
ഒരു ചാലകത്തിന്റെ രണ്ട് ബിന്ദുക്കൾക്കിടയിലെ 1.0 വോൾട്ട് സ്ഥിരാങ്ക പൊട്ടൻഷ്യൽ വ്യത്യാസത്തിൽ ചാലകത്തിൽ  1.0 ആമ്പിയറിന്റെ വൈദ്യുതി ഉൽപ്പാദിപ്പിക്കുന്ന ഈ ബിന്ദുക്കൾക്കിടയിൽ ചെലുത്തുന്ന പ്രതിരോധത്തെ ഓം എന്ന് നിർവചിച്ചിരിക്കുന്നു.
ചാലകത്തിൽ അപ്പോൾ ഇലക്ട്രോ മോട്ടീവ് ബലം ഉണ്ടായിരിക്കുകയില്ല.
Ω = V A = 1 S = W A 2 = V 2 W = s F = J ⋅ s C 2 = kg ⋅ m 2 s ⋅ C 2 = J s ⋅ A 2 = kg ⋅ m 2 s 3 ⋅ A 2 {\displaystyle \Omega ={\dfrac {\mbox{V}}{\mbox{A}}}={\dfrac {\mbox{1}}{\mbox{S}}}={\dfrac {\mbox{W}}{{\mbox{A}}^{2}}}={\dfrac {{\mbox{V}}^{2}}{\mbox{W}}}={\dfrac {\mbox{s}}{\mbox{F}}}={\dfrac {{\mbox{J}}\cdot {\mbox{s}}}{{\mbox{C}}^{2}}}={\dfrac {{\mbox{kg}}\cdot {\mbox{m}}^{2}}{{\mbox{s}}\cdot {\mbox{C}}^{2}}}={\dfrac {\mbox{J}}{{\mbox{s}}\cdot {\mbox{A}}^{2}}}={\dfrac {{\mbox{kg}}\cdot {\mbox{m}}^{2}}{{\mbox{s}}^{3}\cdot {\mbox{A}}^{2}}}}
ഇവിടെ: V = വോൾട്ട് A = ആമ്പിയർ S = സീമൻസ് (യൂണിറ്റ്) W = വാട്ട് s = സെക്കന്റ് F = ഫാരഡ് J = ജൂൾ kg = കിലോഗ്രാം m = മീറ്റർ C = coulomb ഓമിന് വിപരീതമായത്
സീമൻസ് (ചിഹ്നം:S) വൈദ്യുതപ്രതിരോധമത്തിന്റേയും, അഡ്മിറ്റൻസിന്റെയും എസ്. ഐ ൽ നിന്നുൽഭവിച്ച ഏകകമാണ്.
ഇത് മോ എന്നറിയപ്പെടുന്നു, പവറും, പ്രതിരോധവും ചരിത്രം പ്രതിരോധത്തിന്റെ ചരിത്രപരമായ ഏകകങ്ങൾ Unit Definition Value in B.A. ohms Remarks Absolute foot/second x 10 7 using Imperial units .3048 considered obsolete even in 1884 Thomson's unit using Imperial units .3202 100 million feet/second, considered obsolete even in 1884 Jacobi A specified copper wire 25 feet long weighing 345 grains .6367 Weber's absolute unit × 10 7 Based on the metre and the second 0.9191 Siemens mercury unit column of pure mercury .9537 100 cm and 1 mm² cross section at 0 °C British Association (B.A.) "ohm" 1.000 Digney, Breguet, Swiss 9.266–10.420 Iron wire 1 km long and 4 square mm cross section Matthiessen 13.59 One mile of 1/16 inch diameter pure annealed  copper wire at 15.5 °C Varley 25.61 One mile of special 1/16 inch diameter copper wire German mile 57.44 A German mile (8,238 yard) of iron wire 1/6th inch diameter Abohm 10 −9 Electromagnetic absolute unit in cm-gram-second units Statohm 8.987551787x10 11 Electrostatic absolute unit in cm-gram-second units ഓമിന്റെ ചിഹ്നം ഇതും കാണുക History of measurement International Committee for Weights and Measures Resistivity കുറിപ്പുകളും അവലംബങ്ങളും
ഓം ദത്ത് ഗുലാത്തി
ഒരു ഇന്ത്യൻ ഫാർമക്കോളജിസ്റ്റും ബറോഡ മെഡിക്കൽ കോളേജിലെ ഫാർമക്കോളജി വിഭാഗത്തിന്റെ ഡീനുമായിരുന്നു ഓം ദത്ത് ഗുലാത്തി (1927–2012).
ഓട്ടോണൊമിൿ ഫാർമക്കോളജിയിലെ ഗവേഷണത്തിനാണ് അദ്ദേഹം പ്രശസ്തൻ.
അദ്ദേഹം ആനന്ദിലെ പ്രമുഖ്സ്വമി മെഡിക്കൽ കോളേജ് പ്രൊഫസർ, ആയിരുന്നു കൂടാതെ ഇന്ത്യൻ ഫാർമസ്യൂട്ടിക്കൽ സൊസൈറ്റി ഓണററി ഫെലോയും ആയിരുന്നു.
ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി , 1971 ൽ മെഡിക്കൽ സയൻസിന് നൽകിയ സംഭാവനകൾക്കുള്ള ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്.
1981 ൽ അദ്ദേഹത്തിന് ഏറ്റവും ഉയർന്ന ഇന്ത്യൻ മെഡിക്കൽ അവാർഡായ ബിസി റോയ് അവാർഡ് ലഭിച്ചു ജീവചരിത്രം ബറോഡ മെഡിക്കൽ കോളേജ്
1927 ജനുവരി 31 ന് ജനിച്ച ഓം ദത്ത് ഗുലാത്തി മദ്രാസ് സർവകലാശാലയിൽ നിന്ന് വൈദ്യശാസ്ത്രത്തിൽ ബിരുദം നേടി.
ആഗ്ര സർവകലാശാലയിൽ നിന്ന് ഫാർമക്കോളജിയിൽ എംഡി നേടിയ ശേഷം കൊളറാഡോ ബൗൾഡർ സർവകലാശാലയിലേക്ക് മാറി അവിടെ നിന്ന് എം.എസ്. നേടി.
ഇന്ത്യയിലേക്ക് മടങ്ങിയെത്തിയ അദ്ദേഹം ബറോഡ മെഡിക്കൽ കോളേജിൽ ചേർന്നു.
അവിടെ അദ്ദേഹം തന്റെ ഔദ്യോഗിക ജീവിതം മുഴുവൻ ചെലവഴിച്ചു.
വിരമിച്ച ശേഷം ഗുജറാത്തിലെ ആനന്ദിലെ പ്രമുഖ്സ്വാമി മെഡിക്കൽ കോളേജിൽ പ്രൊഫസറായി ജോലിയിൽ പ്രവേശിച്ചു.
ഇന്ത്യൻ ഫാർമക്കോളജിക്കൽ സൊസൈറ്റിയുടെ സ്ഥാപകരിലൊരാളായിരുന്നു ഗുലാത്തി, പ്രസിഡന്റായി സേവനമനുഷ്ഠിക്കുകയും അതിന്റെ ലൈഫ് അംഗത്വം വഹിക്കുകയും ചെയ്തു.
ഇന്ത്യയിൽ ഓട്ടോണമിക് ഫാർമക്കോളജിയിൽ അക്കാദമിക് പഠനത്തിന് തുടക്കമിട്ട അദ്ദേഹം ഈ വിഷയത്തിൽ നിരവധി ബിരുദാനന്തര ബിരുദധാരികളെ ഉപദേശിക്കുകയും ചെയ്തു.
യുഎസിലെ അദ്ദേഹത്തിന്റെ നാളുകളിൽ നടത്തിയ എൻ‌ഡോതെലിൻ അടിസ്ഥാനമാക്കിയുള്ള ഗവേഷണങ്ങൾ പെപ്റ്റൈഡുകൾ വഹിച്ച ഫിസിയോളജിക്കൽ പങ്ക് വ്യക്തമാക്കുകയും സിമ്പതെറ്റിൿ നാഡീവ്യൂഹം, സെൻട്രൽ നേർവസ് സിസ്റ്റങ്ങൾ, രക്താതിമർദ്ദത്തിന്റെ രോഗകാരി എന്നിവയെ ബാധിക്കുകയും ചെയ്യുന്നു.
അദ്ദേഹം അഡ്രിനെർജിക് സംവിധാനങ്ങളെക്കുറിച്ച് വിപുലമായ പഠനങ്ങൾ നടത്തിയതായും അറിയപ്പെടുന്നു.
അവലോകനം ചെയ്ത ഓരോ ജേണലുകളിലും 135 ലധികം ലേഖനങ്ങൾ വഴി അദ്ദേഹം തന്റെ ഗവേഷണങ്ങൾ രേഖപ്പെടുത്തിയിട്ടുണ്ട് അദ്ദേഹത്തിന്റെ കൃതികൾ നിരവധി എഴുത്തുകാരും ഗവേഷകരും ഉദ്ധരിക്കുന്നുണ്ട്.
അദ്ദേഹം നടത്തിയ പ്രസംഗങ്ങളിൽ ബി.എൻ. ഘോഷ് ഒറേഷൻ, ഒപ്പം  മെഡിക്കൽ സയൻസ് നാഷണൽ അക്കാദമിയിൽ 2011 ൽ നടത്തിയ സുവർണ്ണ ജൂബിലി പ്രഭാഷണം എന്നിവ ഉൾപ്പെടുന്നു.
ഗുലാത്തി 2012 ഫെബ്രുവരി 23 ന് 85 ആം വയസ്സിൽ അന്തരിച്ചു.
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് 1971 ൽ ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ ശാന്തി സ്വരൂപ് ഭട്നഗർ സമ്മാനം ഗുലാത്തിയ്ക്ക് നൽകി.
1973 ൽ നാഷണൽ അക്കാദമി ഓഫ് മെഡിക്കൽ സയൻസസിന്റെ ശ്രീരാം മെഡലും 1978 ൽ അമൃത് മോദി റിസർച്ച് ഫൗണ്ടേഷൻ അവാർഡും നേടി.
മെഡിക്കൽ കൗൺസിൽ ഓഫ് ഇന്ത്യ അദ്ദേഹത്തിന് 1981 ൽ മെഡിക്കൽ സയൻസസ് വിഭാഗത്തിലെ ഏറ്റവും ഉയർന്ന ബഹുമതിയായ ബിസി റോയ് അവാർഡ് നൽകി.
ഇന്ത്യൻ ഫാർമക്കോളജിക്കൽ സൊസൈറ്റിയുടെ യുവുനാസ് സമ്മാനം അദ്ദേഹം നേടി.
അദ്ദേഹത്തിന്റെ ബഹുമാനാർത്ഥം ഇന്ത്യൻ ഫാർമക്കോളജിക്കൽ സൊസൈറ്റി ഒരു വാർഷിക പ്രസംഗം, ഒ ഡി ഗുലാത്തി ഓറേഷൻ , ഇന്ത്യൻ ജേണൽ ഓഫ് ഫാർമക്കോളജി അവാർഡുകൾ ഒ ഡി ഗുലാത്തി പ്രൈസ് പേപ്പർ അബ്‌സ്ട്രാക്റ്റ്സ് എന്നിവ സ്ഥാപിച്ചു.
തിരഞ്ഞെടുത്ത ഗ്രന്ഥസൂചിക അവലംബം പുറത്തേക്കുള്ള കണ്ണികൾ അധികവായനയ്ക്ക്
ഓ ദെ ത്വാലെത് ഇംഗ്ലീഷ് വിലാസം https://ml.wikipedia.org/wiki/Eau_de_toilette ഓ ദെ ത്വാലെത് സുഗന്ധലേപനങ്ങൾ
മൃദുവായ സുഗന്ധമുള്ള ഇനം സുഗന്ധലേപനമാണ് ഓ ദെ ത്വാലെത് (Eau de toilette) .
ഇതിൽ 5-15 % സുഗന്ധ എണ്ണ അടങ്ങുന്നു.
ഓ ഫാബി ഇംഗ്ലീഷ് വിലാസം https://ml.wikipedia.org/wiki/O%27_Faby
കെ. ശ്രീക്കുട്ടൻ സംവിധാനം ചെയ്ത ഒരു മലയാളചലച്ചിത്രമാണ് ഓ ഫാബി .
അനിമേഷൻ കഥാപാത്രം ഒരു പ്രധാനവേഷത്തിൽ വന്ന സിനിമയായിരുന്നു ഓ ഫാബി.
1993 -ലായിരുന്നു ഇത് റിലീസ് ചെയ്തത്.
ബിച്ചു തിരുമലയുടെ വരികൾക്ക്ജോൺസൺ സംഗീതം നൽകിയ അഞ്ച് ഗാനങ്ങൾ ഈ സിനിമയിൽ ഉണ്ട്.
കെ. ജെ. യേശുദാസ്, എസ്‌ പി ബാലസുബ്രഹ്മണ്യം, കെ. എസ്. ചിത്ര എന്നിവർ ഗാനങ്ങൾ ആലപിച്ചിരിക്കുന്നു.
സിനിമയുടെ പ്രത്യേകത
സെൽ ആനിമേഷൻ (CEL - സെല്ലുലോയിഡ് എന്നതിന്റെ ചുരുക്കം) എന്ന പാരമ്പര്യ 2ഡി ആനിമേഷൻ സങ്കേതമുപയോഗിച്ച് നിർമ്മിച്ച ഇന്ത്യയിലെ ആദ്യത്തെ ചിത്രമായിരുന്നു ഇത്.
കമ്പ്യൂട്ടർ സഹായമില്ലാതെ സെല്ലുലോയിഡ് പേപ്പറിൽ അനിമേഷൻ ക്യാരക്റ്ററിന്റെ ഓരോ ചലനങ്ങളും വരച്ചുണ്ടാക്കുകയാണ് ഈ സങ്കേതത്തിൽ ചെയ്യുന്നത്.
വളരെയേറെ പ്രയത്നവും ചെലവും ആവശ്യമായ പ്രക്രിയ ആണിത്.
അണിയറയിൽ സംവിധാനം: ശ്രീകുട്ടൻ ബാനർ : ജെൻഷർ പ്രൊഡക്ഷൻ നിർമ്മാണം: സൈമൺ തരകൻ കഥ-തിരക്കഥ: ജെൻഷർ ഛായാഗ്രഹണം: രാമചന്ദ്രബാബു ഗാനരചന: ബിച്ചുതിരുമല സംഗീതം: ജോൺസൺ ആലാപനം: യേശുദാസ്, ചിത്ര, എസ് പി ബാലസുബ്രഹ്മണ്യം ചമയം: എം ഒ ദേവസ്യ എഡിറ്റിംഗ്: എം എസ് മണി താരങ്ങൾ : ജഗതി , റോക്കി, നരേന്ദ്രപ്രസാദ് , ശ്രീവിദ്യ , നാഗേഷ് , നസീർ , അനിൽ , തിലകൻ , ദേവൻ , മാമുക്കോയ , എൻ. എൽ. ബാലകൃഷ്ണൻ , മനോജ് കെ ജയൻ , നാസർ , സഫീക്ക്, ശ്രീകമാർ , സുകുമാരി , ഇളവരശി, ഫിലോമിന .
ഓം നമഃ ശിവായ ഇംഗ്ലീഷ് വിലാസം https://ml.wikipedia.org/wiki/Om_Namah_Shivaya Shiva lingam with Tripundra ഓം നമഃ ശിവായ മന്ത്രം ദേവനാഗിരി ലിപിയിൽ
സംസ്കൃതത്തിലെ സുപ്രസിദ്ധമായ മന്ത്രമാണ് ഓം നമഃ ശിവായ ( സംസ്കൃതത്തിൽ Aum Namaḥ Śivāya ॐ नमः शिवाय ).
ശിവനെ നമിക്കുന്നു/ആരാധിക്കുന്നു എന്നാണ് ഈ മന്ത്രം അർത്ഥമാക്കുന്നത്.
അഞ്ച് അക്ഷരങ്ങളുള്ളതിനാൽ നമഃ ശിവായ, പഞ്ചാക്ഷരീ മന്ത്രം എന്നും അറിയപ്പെടുന്നു.
യജുർവേദത്തിലെ ശ്രീ രുദ്ര ചക്രസ്തോത്രത്തിൽ നിന്നുമെടുത്തിട്ടുള്ള മന്ത്രമാണിത്.
ശിവായ സുബ്രഹ്മണ്യ സ്വാമി ഈ മന്ത്രത്തിന്റെ അർത്ഥം വ്യാഖ്യാനിക്കുന്നത് ഇങ്ങനെയാണ്:- "നമഃ ശിവായ എന്നത് വേദങ്ങളുടെ അന്തഃസത്തയിൽ പരാമർശിച്ചിരിക്കുന്ന പരമശിവന്റെ ഏറ്റവും പരിപാവനമായ നാമമാണ്. ന എന്നാൽ ഭഗവാൻ തന്നിൽ ഒളിപ്പിച്ചിരിക്കുന്ന ലാളിത്യം, മ പ്രപഞ്ചത്തെക്കുറിക്കുന്നു. ശി ശിവനെ പ്രതിനിധീകരിക്കുന്നു. വ എന്നാൽ ഭഗവാന്റെ തുറന്ന ലാളിത്യം. യ എന്നാൽ ആത്മാവിനെക്കുറിക്കുന്നു. ഈ അഞ്ചക്ഷരങ്ങൾ പഞ്ചഭൂതങ്ങളേയും കുറിക്കുന്നു. ന എന്നാൽ ഭൂമി. മ എന്നാൽ ജലം. ശി എന്നാൽ അഗ്നി. വ എന്നാൽ വായു. യ എന്നാൽ ആകാശം" ജലം , തീ , വായു , ആകാശം , ഭൂമി എന്നീ അഞ്ച് ഭൂതങ്ങളെയാണ് ഈ അഞ്ചക്ഷരങ്ങൾ പ്രതിനിധാനം ചെയ്യുന്നത് ശിവ പഞ്ചാക്ഷരി മന്ത്രത്തിലെ ആദ്യ അക്ഷരമായ "ന" സൂചിപ്പിക്കുന്നത് നാഗേന്ദ്ര ഹാരനെയോ, പാമ്പിനെ ആഭരണമായി കഴുത്തിലണിഞ്ഞവനെയോ ആണ്.
മന്ദാഗ്നി( ഗംഗ ) നദിയിലെ വെള്ളത്തിൽ കുളിച്ച ശിവനെയാണ് രണ്ടാമത്തെ അക്ഷരമായ "മ" എന്ന അക്ഷരം അർത്ഥമാക്കുന്നത്.
മൂന്നാമത്തെ അക്ഷരമായ "ശി" ശിവന്റെ ഭംഗിയെ സൂചിപ്പിക്കുന്നു.
വിടർന്നു നിൽക്കുന്ന താമരയെയാണ് ഈ അക്ഷരം പ്രതിനിധാനം ചെയ്യുന്നത്.
വസിഷ്ഠനെപ്പോലുള്ള പല മഹാ ഋഷിമാരും ആരാധിക്കുന്ന അതിശ്രേഷ്ഠവും ഉന്നതനുമായ ശിവദൈവത്തെയാണ് നാലാമത്തെ അക്ഷരമായ "വാ" സൂചിപ്പിക്കുന്നത്.
അഞ്ചാമത്തെ അക്ഷരമായ "യാ" എന്നത് യക്ഷ രൂപത്തിൽ കാണുന്ന ശിവന്റെ നിഗൂഢമായ രൂപത്തെ വിവരിക്കുന്നു.
മന്ത്രത്തിന്റെ ഉത്ഭവം
കൃഷ്ണ യജുർവേദത്തിന്റെ ഭാഗമായ ശ്രീ രുദ്ര ഗീതത്തിൽ ഈ മന്ത്രമുണ്ട്.
കൃഷ്ണ യജുർവേദയിലെ തൈത്രിയ സംഹിത (ടി എസ് 4.5, 4.7) നാലാം പുസ്തകത്തിലെ രണ്ടു അധ്യായങ്ങളിൽ നിന്നും ശ്രീ രുദ്രമന്ത്രം എടുത്തിരിക്കുന്നു.
എൻ.കെ. പ്രേമചന്ദ്രൻ ഇംഗ്ലീഷ് വിലാസം https://ml.wikipedia.org/wiki/N.
_Premachandran
2014 മുതൽ കൊല്ലം പാർലമെന്റ് മണ്ഡലത്തിൽ നിന്നുള്ള ലോക്സഭാംഗവും മുൻ സംസ്ഥാന ജലവിഭവ വകുപ്പ് മന്ത്രിയും രാജ്യസഭ അംഗവുമായിരുന്ന കേരളത്തിൽ നിന്നുള്ള ആർ.എസ്.പി നേതാവാണ് എൻ.കെ. പ്രേമചന്ദ്രൻ (ജനനം: 25 മേയ് 1960 ) ജീവിതരേഖ
തിരുവനന്തപുരം ജില്ലയിലെ വർക്കല താലൂക്കിലെ നാവായിക്കുളത്ത് എൻ.കൃഷ്ണപിള്ളയുടെയും മഹേശ്വരിയമ്മയുടെയും മകനായി 1960 മെയ് 25-ന് ജനിച്ചു.
കൊല്ലം ഫാത്തിമ മാതാ കോളേജിൽ നിന്ന് ശാസ്ത്രബിരുദം നേടിയ ശേഷം തിരുവനന്തപുരം ഗവണ്മെന്റ് കോളേജിൽ നിയമ പഠനത്തിന് ചേർന്നു.
1985-ൽ കേരള സർവ്വകലാശാലയിലെ ഒന്നാം റാങ്കോടെ നിയമബിരുദം നേടി.
ആർ.എസ്.പിയുടെ വിദ്യാർത്ഥി വിഭാഗമായ ഓൾ ഇന്ത്യ പ്രോഗ്രസ്സീവ് സ്റ്റുഡൻ്റ്സ് യൂണിയൻ (എ.ഐ.പി.എസ്.യു) വഴിയാണ് പൊതുരംഗ പ്രവേശനം.
ആർ.വൈ.എഫ് സംസ്ഥാന സെക്രട്ടറിയായും പ്രവർത്തിച്ചു.
നിലവിൽ പ്രേമചന്ദ്രൻ ആർ.എസ്.പിയുടെ കേന്ദ്ര സെക്രട്ടേറിയറ്റ് അംഗമാണ് .
പ്രധാന പദവികളിൽ 1988-ൽ നാവായിക്കുളം ഗ്രാമപഞ്ചായത്ത് അംഗം.
1991-ൽ ജില്ലാ കൗൺസിൽ അംഗം 1995-ൽ ജില്ലാ പഞ്ചായത്ത് അംഗം 1996-ൽ കൊല്ലം ലോക്‌സഭാ മണ്ഡലത്തിൽ നിന്ന് പാർലമെൻ്റ് അംഗമായി തെരഞ്ഞെടുക്കപ്പെട്ടു.
1998-ലെ ലോക്‌സഭ തെരഞ്ഞെടുപ്പിൽ കൊല്ലം പാർലമെന്റ് മണ്ഡലത്തിൽ നിന്ന് വീണ്ടും തിരഞ്ഞെടുക്കപ്പെട്ടു.
2000 മുതൽ 2006 വരെ ഇദ്ദേഹം രാജ്യസഭ അംഗമായി പ്രവർത്തിച്ചു 2006-ലെ നിയമസഭാ തിരഞ്ഞെടുപ്പിൽ ചവറയിൽ ആർ.എസ്.പി (ബി)യുടെ സ്ഥാനാർത്ഥിയും സിറ്റിംഗ് എം.എൽ.എ-യുമായിരുന്ന ഷിബു ബേബി ജോണിനെ തോല്പിച്ച് വി.എസ്.അച്യുതാനന്ദൻ മന്ത്രിസഭയിൽ ജലവിഭവ വകുപ്പ് മന്ത്രിയായി.
മുല്ലപ്പെരിയാർ പ്രശ്‌നത്തിൽ മേൽക്കൈയെടുത്തത് അദ്ദേഹത്തെ ശ്രദ്ധേയനാക്കി.
2011-ലെ നിയമസഭ തെരഞ്ഞെടുപ്പിൽ ചവറ മണ്ഡലത്തിൽ ഇടതുമുന്നണി സ്ഥാനാർത്ഥിയായി മത്സരിച്ചെങ്കിലും യു.ഡി.എഫിലെ ഷിബു ബേബി ജോണിനോട് പരാജയപ്പെട്ടു.
2014-ലെ ലോക്സഭ തിരഞ്ഞെടുപ്പിന് മുൻപ് കൊല്ലം ലോക്സഭ സീറ്റ് നൽകാതിരുന്നതിൽ പ്രതിഷേധിച്ച് ആർ.എസ്.പി കേരള ഘടകം ഇടതുമുന്നണി വിട്ടു യു.ഡി.എഫിൽ ചേർന്നു.
ഏറെ വൈകാതെ തന്നെ ഷിബു ബേബി ജോണിൻ്റെ ആർ.എസ്.പി (ബി)യും എ.എ. അസീസിൻ്റെ ആർ.എസ്.പിയും തമ്മിൽ ലയിച്ചു ഒറ്റ പാർട്ടിയായി യു.ഡി.എഫ് ഘടകകക്ഷിയായി.
2014-ലെ ലോക്സഭ തിരഞ്ഞെടുപ്പിൽ യു.ഡി.എഫ് സ്ഥാനാർത്ഥിയായി കൊല്ലത്ത് നിന്ന് മത്സരിച്ചു.
സി.പി.എമ്മിൻ്റെ പൊളിറ്റ്ബ്യൂറോ അംഗമായ എം.എ. ബേബിയെ പരാജയപ്പെടുത്തി ലോക്സഭാംഗമായി
2019-ൽ സി.പി.എമ്മിൻ്റെ മുൻ രാജ്യസഭാംഗമായ കെ.എൻ. ബാലഗോപാൽനെ തോൽപ്പിച്ച് വീണ്ടും കൊല്ലത്ത് നിന്ന് ലോക്സഭാംഗമായി തിരഞ്ഞെടുക്കപ്പെട്ടു.
2024-ൽ സി.പി.എമ്മിൻ്റെ കൊല്ലം എം.എല്.
എ ആയ എം.മുകേഷ്നെ തോൽപ്പിച്ച് വീണ്ടും കൊല്ലത്ത് നിന്ന് ലോക്സഭാംഗമായി തിരഞ്ഞെടുക്കപ്പെട്ടു.
റവലൂഷണറി സോഷ്യലിസ്റ്റ് പാർട്ടി (ആർ.എസ്.പി) ഓൾ ഇന്ത്യ പ്രോഗ്രസ്സീവ് സ്റ്റുഡൻറ്സ് യൂണിയൻ സംസ്ഥാന കമ്മറ്റിയംഗം, ആർ.വൈ.എഫ്. സംസ്ഥാന സെക്രട്ടറി, ആർ.എസ്.പി. കേന്ദ്ര കമ്മറ്റിയംഗം, ആർ.എസ്.പിയുടെ തൊഴിലാളി സംഘടനയായ യു.ടി.യു.സി. കേന്ദ്രകമ്മറ്റിയംഗം എന്ന നിലകളിലും പ്രവർത്തിച്ചു.
2016 ലെ മികച്ച പാർലമെന്റ് അംഗത്തിനുള്ള ലോക്മത് മീഡിയ ഗ്രൂപ്പ് ഏർപ്പെടുത്തിയ പുരസ്‌കാരത്തിന് എൻ.കെ. പ്രേമചന്ദ്രൻ അർഹനായിരുന്നു.
തിരഞ്ഞെടുപ്പ് രാഷ്ട്രീയം വർഷം മണ്ഡലം വിജയി പാർട്ടി മുഖ്യ എതിരാളി പാർട്ടി 2019 കൊല്ലം ലോകസഭാമണ്ഡലം എൻ.കെ. പ്രേമചന്ദ്രൻ ആർ.എസ്.പി. , യു.ഡി.എഫ്. കെ.എൻ. ബാലഗോപാൽ സി.പി.എം. , എൽ.ഡി.എഫ് 2014 കൊല്ലം ലോകസഭാമണ്ഡലം എൻ.കെ. പ്രേമചന്ദ്രൻ ആർ.എസ്.പി. , യു.ഡി.എഫ്. എം.എ. ബേബി സി.പി.എം. , എൽ.ഡി.എഫ് അവലംബം ↑ http://www.parliamentofindia.nic.in/ls/lok12/biodata/12KL18.htm ↑ http://164.100.47.194/Loksabha/Members/MemberBioprofile.aspx?mpsno=3754 ↑ ↑ ↑ https://www.thehindu.com/news/national/kerala/rsp-to-be-part-of-udf/article5767720.ece ↑ https://www.thehindu.com/news/national/kerala/rsp-decides-to-merge-with-rspb/article5934662.ece ↑ https://m.economictimes.com/news/politics-and-nation/defeated-cpi-m-politburo-member-m-a-baby-not-to-resign-from-assembly-membership/articleshow/35335364.cms ↑ https://www.thehindu.com/news/national/kerala/premachandran-has-the-last-laugh/article27227993.ece ↑ https://www.thehindu.com/news/national/kerala/premachandran-has-the-last-laugh/article27227993.ece ↑ http://www.niyamasabha.org/codes/13kla/session_8/ans/u01293-210313-801000000000-13.pdf പുറത്തേക്കുള്ള കണ്ണികൾ എൻ.കെ പ്രേമചന്ദ്രന്റെ ജീവിതരേഖ, ഇന്ത്യൻ പാർലമെന്റ് വെബ്‌സൈറ്റ് Archived 2016-03-04 at the Wayback Machine .
എൻ.കെ പ്രേമചന്ദ്രന്റെ ജീവിതരേഖ, കേരള നിയമസഭാ വെബ്‌സൈറ്റ് Archived 2016-03-04 at the Wayback Machine .
പതിനാറാം ലോകസഭയിൽ കേരളത്തിൽ നിന്നുള്ള അംഗങ്ങൾ പി. കരുണാകരൻ | പി.കെ. ശ്രീമതി | മുല്ലപ്പള്ളി രാമചന്ദ്രൻ | എം.ഐ. ഷാനവാസ് | എം.കെ. രാഘവൻ | ഇ.
എൻ.കെ. ബാലകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/N.
K._Balakrishnan
കേരളത്തിലെ ഒരു സോഷ്യലിസ്റ്റ് പ്രവർത്തകനും മുൻ നിയമസഭാംഗവും മന്ത്രിയുമായിരുന്നു എൻ.കെ. ബാലകൃഷ്ണൻ .
ഹോസ്ദുർഗ് നിയമസഭാമണ്ഡലത്തിൽ നിന്നും മൂന്നും നാലും കേരളനിയമസഭയിലേക്കും ഉദുമയിൽ നിന്ന് അഞ്ചാം കേരള നിയമസഭയിലേക്കും ഇദ്ദേഹം തിരഞ്ഞെടുക്കപ്പെട്ടിട്ടുണ്ട്.
രണ്ടാം അച്യുതമേനോൻ മന്ത്രിസഭയിലെ ആരോഗ്യം, സഹകരണം എന്നീ വകുപ്പുകൾ കൈകാര്യം ചെയ്തത് എൻ.കെ. ബാലകൃഷ്ണനാണ് .
1919 ജൂലൈ ഒന്നിന് കാസർഗോഡ് ജില്ലയിലെ നീലേശ്വരത്ത് ജനിച്ചു, കെ. അംബു എന്നായിരുന്നു പിതാവിന്റെ പേര്.
സി. നാരായണിയാണ് ഭാര്യ.
ഇവർക്ക് ഒരു മകനും മൂന്ന് പെൺമക്കളുമുണ്ട്.
1996 ജൂലൈ 29ന് അന്തരിച്ചു.
എസ്.എസ്.എൽ.സി. പാസയതിനുശേഷം മധുരയിൽ സഹകരണ വകുപ്പിൽ ജോലിയിൽ പ്രവേശിച്ചു.
അദ്ദേഹം താമസിച്ചതിനു തൊട്ടടുത്തുണ്ടായിരുന്ന അമേരിക്കൻ കോളേജിൽ സ്വാതന്ത്ര്യത്തിനു വേണ്ടി പോരാടിയ വിദ്യാർത്ഥികളെ പോലീസ് മർദ്ദിച്ചതിൽ പ്രതിഷേധിച്ച് അദ്ദേഹം ബ്രിട്ടീഷ് സർക്കാർ സർവീസിൽ നിന്നും രാജിവച്ച് തിരിച്ച് നാട്ടിലേക്ക് മടങ്ങിയെത്തി .
1942-ൽ ക്വിറ്റ് ഇന്ത്യ പ്രക്ഷോഭത്തിൽ പങ്കെടുത്ത അദ്ദേഹം ചിറക്കൽ ടി. ബാലകൃഷ്ണനൊപ്പം നിരോധനം ലംഘിച്ച് പയ്യന്നൂരിൽ പ്രസംഗിച്ചതിന് ആദ്യമായി അറസ്റ്റ് ചെയ്യപ്പെട്ടു.
ഹോസ്ദുർഗ് കോൺഗ്രസ് താലൂക്ക് സെക്രട്ടറി, കെ.പി.സി.സി അംഗം എന്നീ നിലക്കളിൽ പ്രവർത്തിച്ചിരുന്ന അദ്ദേഹം, ഖാദി-ഹിന്ദി പ്രചരണം, ഹരിജനോദ്ധാരണം, മദ്യനിരോധനം തുടങ്ങിയ ദേശീയ പ്രസ്ഥാങ്ങളുടെ അനുബന്ധ പ്രവർത്തകനായിരുന്നു.
കേരളത്തിലെ കോൺഗ്രസ് സോഷ്യലിസ്റ്റ് പാർട്ടിയുടെ ഒരു സ്ഥാപകാംഗം കൂടി ആയിരുന്നു എൻ.കെ. ബാലകൃഷ്ണൻ.
എന്നാൽ പിന്നീട് ഇദ്ദേഹം പി.എസ്.പി.യിൽ ചേരുകയും പി.എസ്.പി.യുടെ സംസ്ഥാന കമ്മിറ്റി അംഗമാവുകയും ചെയ്തു .
നിരവധി തവണകളിലായി ഇദ്ദേഹം സംസ്ഥാന വെയർ-ഹൗസിംഗ് കോർപ്പറേഷന്റെ ചെയർമാനായിരുന്നു.
കേരള സർവ്വകലാശാല സെനറ്റംഗം, കണ്ണൂർ ജില്ലാ സഹകരണ ബാങ്ക് പ്രസിഡന്റ്(1960-72 വരേയും, 1978-1996 വരേയും) , കണ്ണൂർ സഹകരണ സ്പിന്നിംഗ് മിൽ സെക്രട്ടറി എന്നീ നിലകളിലും ഇദ്ദേഹം പ്രവർത്തിച്ചിരുന്നു .
1965-ലെ തിരഞ്ഞെടുപ്പിൽ ഹോസ്ദുർഗിൽ നിന്നും എസ്.എസ്.പി. പ്രതിനിധിയായി മത്സരിച്ച ഇദ്ദേഹം മുൻ എം.എൽ.എ. ആയിരുന്ന കോൺഗ്രസിലെ എം.കെ. നമ്പ്യാരെ പരാജയപ്പെടുത്തി.
തൊട്ടടുത്ത മൂന്നാം നിയമസഭാ തിരഞ്ഞെടുപ്പിലും എസ്.എസ്.എസ്.പി.യുടെ പ്രതിനിധിയായി ഇദ്ദേഹം ഹോസ്ദുർഗിൽ നിന്ന് വിജയിച്ചു.
നാലും അഞ്ചു കേരളനിയമസഭകളിൽ പി.എസ്.പി.യേയാണ് ഇദ്ദേഹം പ്രതിനിധീകരിച്ചത്, നാലാം നിയസഭയിൽ ഹോസ്ദുർഗിൽ നിന്നും അഞ്ചാം നിയമസഭയിൽ ഉദുമ മണ്ഡലത്തിൽ നിന്നുമാണ് വിജയിച്ചത്.
ആറാം നിയമസഭയിലേക്ക് സ്വതന്ത്രനായി ഉദുമയിൽ നിന്ന് മത്സരിച്ചെങ്കിലും സി.പി.എമ്മിലെ കെ. പുരുഷോത്തമനോട് പരാജയപ്പെട്ടു.
രണ്ടാം അച്യുതമേനോൻ മന്ത്രിസഭയിലാണ് ഇദ്ദേഹം കേരളത്തിന്റെ ആരോഗ്യം, സഹകരണാ വകുപ്പുകളുടെ ചുമതലയുള്ള മന്ത്രിയായി സ്ഥാനമേൽക്കുന്നത്.
ഇദ്ദേഹം മന്തിയായിരുന്ന സമയത്താണ് ഗുരുവായൂർ ക്ഷേത്രം സർക്കാർ എറ്റെടുത്തത് .
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1980 ഉദുമ നിയമസഭാമണ്ഡലം കെ. പുരുഷോത്തമൻ സി.പി.ഐ.എം. 31,948 5,020 എൻ.കെ. ബാലകൃഷ്ണൻ സ്വതന്ത്രൻ 26,928 2 1977 ഉദുമ നിയമസഭാമണ്ഡലം എൻ.കെ. ബാലകൃഷ്ണൻ സ്വതന്ത്രൻ 31,690 3,545 കെ.ജി. മാരാർ ബി.എൽ.ഡി. 28,145 3 1970 ഹോസ്ദുർഗ് നിയമസഭാമണ്ഡലം എൻ.കെ. ബാലകൃഷ്ണൻ പി.എസ്.പി. 29,568 7,344 കെ.വി. മോഹൻലാൽ എസ്.എസ്.പി. 22,224 4 1967 ഹോസ്ദുർഗ് നിയമസഭാമണ്ഡലം എൻ.കെ. ബാലകൃഷ്ണൻ എസ്.എസ്.പി. 25,717 9,661 എം.എൻ. നമ്പ്യാർ കോൺഗ്രസ് 16,056 5 1965 ഹോസ്ദുർഗ് നിയമസഭാമണ്ഡലം എൻ.കെ. ബാലകൃഷ്ണൻ എസ്.എസ്.പി. 30,558 13,442 എം. കുഞ്ഞിക്കണ്ണൻ നമ്പ്യാർ കോൺഗ്രസ് 17,116 അവലംബം
എൻ.കെ. ദാമോദരൻ ഇംഗ്ലീഷ് വിലാസം https://ml.wikipedia.org/wiki/N.
എൻ.കെ. ദാമോദരൻ ഒരു പ്രമുഖ മലയാള സാഹിത്യകാരനായിരുന്നു.
പത്തനംതിട്ടയിലെ ആറന്മുള പഞ്ചായത്തിലെ ളാകയിൽ നെടുംപുറത്തു വീട്ടിൽ 1909 ആഗസ്റ്റ് 3-ന് ജനിച്ചു.
1996 ജൂലൈ 25-ന് തിരുവനന്തപുരത്ത് അന്തരിച്ചു .
നെടുംപുറത്ത് കേശവൻ ദാമോദരൻ എന്നാണ് പൂർണമായ പേര്.
പിതാവ് കഥകളി നടനായ മെഴുവേലി പാപ്പാര ശങ്കരൻ; മാതാവ് സംഗീതവിദുഷിയായ കുഞ്ഞിപ്പെണ്ണമ്മ.
വളരെ ചെറുപ്പത്തിലേ മാതാപിതാക്കൾ നഷ്ടപ്പെട്ട ദാമോദരൻ മാതാമഹന്റെ സംരക്ഷണയിലാണു വളർന്നത്.
ഇടയാറന്മുള പ്രൈമറി സ്കൂൾ, കോഴഞ്ചേരി ഹൈസ്കൂൾ എന്നിവിടങ്ങളിലായിരുന്നു സ്കൂൾ വിദ്യാഭ്യാസം.
ചങ്ങനാശ്ശേരി എസ്.ബി. കോളജിൽനിന്ന് ഇന്റർമീഡിയറ്റ് പാസ്സായി.
തിരുവനന്തപുരത്തുനിന്ന് ബി.എ. (മലയാളം), ബി.എൽ. ബിരുദങ്ങൾ നേടി.
ശൂരനാട് കുഞ്ഞൻപിള്ള , കുട്ടനാട് രാമകൃഷ്ണപിള്ള , വി.എം. കുട്ടിക്കൃഷ്ണമേനോൻ എന്നിവർ സതീർഥ്യരായിരുന്നു.
മൂലൂർ എസ്. പദ്മനാഭപ്പണിക്കർ, മഹാകവി കെ.വി. സൈമൺ എന്നിവരുമായുള്ള സഹവാസം സാഹിത്യാഭിരുചി വർധിപ്പിച്ചു.
മെഴുവേലി, പെരുനാട് എന്നിവിടങ്ങളിൽ സ്കൂൾ അധ്യാപകനായും ഇൻഷ്വുറൻസ് കമ്പനിയിൽ പ്രസിഡന്റായും പ്രവർത്തിച്ചു.
1938-ൽ സർക്കാർ സർവീസിൽ പ്രവേശിച്ച ഇദ്ദേഹം ധനകാര്യവകുപ്പിൽ അക്കൗണ്ട്സ് ഓഫീസറായി 1964-ൽ വിരമിച്ചു.
അതിനുശേഷം വക്കീലായി എൻറോൾ ചെയ്തെങ്കിലും പ്രാക്റ്റീസ് ചെയ്തില്ല.
സാഹിത്യപ്രവർത്തക സഹകരണ സംഘത്തിൽ റീഡറായും സർവവിജ്ഞാനകോശ ഇൻസ്റ്റിറ്റ്യൂട്ടിൽ സബ് എഡിറ്ററായും കലാകൗമുദി വാരികയിൽ പത്രാധിപസമിതി അംഗമായും പ്രവർത്തിച്ചു.
നല്ലൊരു സംഘാടകൻകൂടി ആയിരുന്നു എൻ.കെ. ദാമോദരൻ.
തോന്നയ്ക്കൽ ആശാൻ സ്മാരക സമിതി അധ്യക്ഷൻ, ആശാൻ അക്കാദമിയുടെ സെക്രട്ടറി, എസ്.എൻ. കൾച്ചറൽ സൊസൈറ്റി ഉപദേശകസമിതി അംഗം, 1969-ൽ നടന്ന മൂലൂർ ജന്മശതാബ്ദി ആഘോഷപരിപാടിയുടെ സൂത്രധാരൻ എന്നീ നിലകളിൽ പ്രവർത്തിച്ചു.
കവിത , ഉപന്യാസം , വിവർത്തനം , എഡിറ്റിങ് എന്നീ വിവിധ മേഖലകളിലായി നിരവധി സംഭാവനകൾ ഇദ്ദേഹത്തിന്റേതായുണ്ട്.
കേരളസാഹിത്യ മാണ് ആദ്യ കൃതി.
എന്നാൽ വിവർത്തനത്തിലാണ് എൻ.കെ. തന്റെ പ്രാഗല്ഭ്യം തെളിയിച്ചത്.
കവിതയിലൂടെയാണ് സാഹിത്യരംഗത്തു പ്രവേശിച്ചതെങ്കിലും കുസുമാർച്ചന (1944) എന്നൊരു പദ്യകൃതി മാത്രമേ പ്രസിദ്ധീകരിച്ചുള്ളൂ.
ഇടപ്പള്ളി പ്രസ്ഥാനത്തിന്റെ ചില സവിശേഷതകൾ ഇദ്ദേഹത്തിന്റെ കവിതകളിൽ കാണാൻ കഴിയും.
ഗ്രന്ഥങ്ങൾ, സ്മരണികകൾ, സുവനീറുകൾ, പത്രമാസികകൾ എന്നിവ എഡിറ്റ് ചെയ്യുന്നതിൽ എൻ.കെ. ദാമോദരൻ വൈദഗ്ദ്ധ്യം പ്രകടിപ്പിച്ചിരുന്നു.
സർവവിജ്ഞാനകോശം , വിശ്വസാഹിത്യവിജ്ഞാനകോശം എന്നിവയ്ക്കുവേണ്ടിയും ലേഖനങ്ങൾ എഴുതി.
വിവർത്തനഗ്രന്ഥങ്ങൾ മാക്സിം ഗോർക്കിയുടെ ദ് ലോവർ ഡെപ്ത്സ് എന്ന നാടകം - അടിത്തട്ടുകൾ (1951) ടോൾസ്റ്റോയിയുടെ പവർ ഒഫ് ഡാർക്നെസ് - തമഃശക്തി ദി ഇൻസൾട്ടഡ് ആൻഡ് ദി ഇൻജുവേഡ് എന്ന നോവൽ ( ദസ്തയേവ്സ്കി ) - നിന്ദിതരും പീഡിതരും (1958) ബ്രദേഴ്സ്  കാരമസോവ് എന്ന കൃതി (ദസ്തയേവ്സ്കി) - കാരമസോവ് സഹോദരന്മാർ ആൻ അൺപ്ലസന്റ് പ്രെഡിക്കമെന്റ് (ദസ്തയേവ്സ്കി) - വല്ലാത്ത പൊല്ലാപ്പ് ദ് ഹൗസ് ഒഫ് ദ് ഡെത്ത് (ദസ്തയേവ്സ്കി) - മരിച്ച വീട് എ ഫ്രണ്ട് ഒഫ് ദ് ഫാമിലി (ദസ്തയേവ്സ്കി) - കുടുംബസുഹൃത്ത് ഡീമൊൺസ് (ദസ്തയേവ്സ്കി) - ഭൂതാവിഷ്ടർ വിചാരണയും മരണവും ബുഡൻബ്രുക്സ് സ്വാമി വിവേകാനന്ദൻ വീരേശലിംഗം ഗാന്ധിയൻ അർഥശാസ്ത്രം ഉപന്യാസ സമാഹാരങ്ങൾ പ്രതിഭാഞ്ജലി ആലോകവൈഖരി പുരസ്കാരങ്ങൾ
കേരള സാഹിത്യ അക്കാദമി പുരസ്കാരം , കല്യാണീകൃഷ്ണമേനോൻ പ്രൈസ് , സോവിയറ്റ് ലാൻഡ് നെഹ്റു അവാർഡ് എന്നിവ എൻ.കെ. ദാമോദരനു ലഭിച്ചു.
ഇദ്ദേഹത്തിന്റെ ഭൂതാവിഷ്ടർ എന്ന കൃതിക്ക് 1992-ൽ വിവർത്തനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു .
References കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദാമോദരൻ, എൻ.കെ. (1909 - 96) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
എൻ.കെ. ശേഷൻ ഇംഗ്ലീഷ് വിലാസം https://ml.wikipedia.org/wiki/N.
K._Seshan
കേരളത്തിലെ ഒരു സോഷ്യലിസ്റ്റ് പ്രവർത്തകനും മുൻ മന്ത്രിയും നിയമസഭാംഗവുമായിരുന്നു എൻ.കെ. ശേഷൻ (ജീവിതകാലം: ഏപ്രിൽ 1927 -1 ജൂൺ 1986).
വടക്കാഞ്ചേരി നിയമസഭാമണ്ഡലത്തിൽ നിന്നും എസ്.എസ്.പി. പ്രതിനിധിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്.
1927 ഏപ്രിലിൽ ജനിച്ചു ഇദ്ദേഹത്തിന് രണ്ട് പെണ്മക്കളാണുണ്ടായിരുന്നത്.
1965ലും 1967ലും വടക്കാഞ്ചേരി മണ്ഡലത്തിൽ നിന്നും വിജയിച്ച അദ്ദേഹം ഒന്നാം അച്യുതമേനോൻ മന്ത്രിസഭയിലെ ധനകാര്യ വകുപ്പിന്റെ ചുമതലയുള്ള മന്ത്രിയായിരുന്നു, ഇദ്ദേഹം മന്ത്രിയായിരുന്ന കാലയളവിലാണ് കെ.എസ്.എഫ്.ഇ.
സ്ഥാപിതമായത്.
തൃശ്ശൂർ സെന്റ് തോമസ് കോളേജിൽ നിന്ന് ധനതത്വശാസ്ത്രത്തിൽ ബിരുദവും, നാഗ്പൂർ സർവ്വകലാശാലയിൽ നിന്ന് ഇംഗ്ലീഷ് സാഹിത്യത്തിൽ ബിരുദാനന്തര ബിരുദവും നേടിയതിനു ശേഷം സെന്റ് തോമസ് കോളേജിൽ ഇംഗ്ലീഷ് ലക്ചറർ ആയി ഔദ്യോഗിക ജീവിതം ആരംഭിച്ച അദ്ദേഹം വകുപ്പ് മേധാവിയും പിന്നീട് കോഴിക്കോട് സർവകലാശാലയിലെ ലാംഗ്വേജ് ആന്റ് ലിറ്ററേച്ചർ ഫാക്കൽറ്റിയുടെ  ഡീനും ആയിരുന്നു .
1948 ൽ സോഷ്യലിസ്റ്റ് പാർട്ടിയിലൂടെ രാഷ്ട്രീയ ജീവിതം ആരംഭിച്ച അദ്ദേഹം കേരള എസ്.എസ്.പിയുടെ ജനറൽ സെക്രട്ടറിയായും സ്റ്റേറ്റ് എക്സിക്യൂട്ടിവ് അംഗമായും പ്രവർത്തിച്ചിട്ടുണ്ട്.
ലൈബ്രറി പ്രസ്ഥാനത്തിലും സഹകരണ മേഖലയിലും സജീവമായി പ്രവർത്തിച്ച അദ്ദേഹം കേരള കലാപരിഷത്തിന്റെ സെക്രട്ടറിയുമായിരുന്നു.
തമിഴിലും ഹിന്ദിയിലും നല്ല പരിജ്ഞാനമുണ്ടായിരുന്ന അദ്ദേഹത്തിന് സംസ്‌കൃതത്തിലും നല്ല അടിത്തറയുണ്ടായിരുന്നു .
1967-68 കാലഘട്ടത്തിൽ ലൈബ്രറി ഉപദേശക സമിതി ചെയർമാനാരുന്ന അദ്ദേഹം, രവീന്ദ്രനാഥ ടാഗോർ ‘വോയ്‌സ് ഓഫ് ഇന്ത്യ’ എന്ന ജീവചരിത്രവും ആശാൻ , ഉള്ളൂർ , വള്ളത്തോൾ എന്നിവരെക്കുറിച്ചുള്ള മറ്റൊരു ഇംഗ്ലീഷ് ഗ്രന്ഥവും പ്രസിദ്ധീകരിച്ചിരുന്നു.
ഒടുവിൽ കോൺഗ്രസ് പാർട്ടിയിൽ ചേർന്ന അദ്ദേഹം 1986 ജനുവരി ആറിന് അന്തരിച്ചു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1967 വടക്കാഞ്ചേരി നിയമസഭാമണ്ഡലം എൻ.കെ. ശേഷൻ എസ്.എസ്.പി. 23,857 1,684 കെ.എസ്.എൻ. നമ്പൂതിരി കോൺഗ്രസ് 22,173 2 1965 വടക്കാഞ്ചേരി നിയമസഭാമണ്ഡലം എൻ.കെ. ശേഷൻ എസ്.എസ്.പി. 22,352 3,307 വി.കെ. അച്യുത മേനോൻ കോൺഗ്രസ് 19,045 അവലംബം
എൻ.കെ.പി. സാൽവ ഇംഗ്ലീഷ് വിലാസം https://ml.wikipedia.org/wiki/N.
K.P._Salve
മുൻ ഇന്ത്യൻ കേന്ദ്രമന്ത്രിയും ബി.സി.സി.ഐ അധ്യക്ഷനുമായിരുന്നു നരേന്ദ്രകുമാർ സാൽവെ എന്ന എൻ.കെ.പി സാൽവെ .
( - 1 ഏപ്രിൽ 2012).
മധ്യപ്രദേശിലെ ചിന്നവാഡയിൽ  ജനിച്ചു.
ചാർട്ടേഡ് അക്കൗണ്ടന്റായി ജീവിതം തുടങ്ങിയ സാൽവെ പിന്നീട് പൊതു പ്രവർത്തനത്തിലേക്ക് തിരിഞ്ഞു.
അഞ്ചാം ലോക് സഭയിലേക്ക് മധ്യപ്രദേശിലെ ബീതുളിൽ നിന്ന് തെരഞ്ഞെടുക്കപ്പെട്ടു.
പിന്നീട് രാജ്യസഭാംഗമായി.
ഇന്ദിരാഗാന്ധി , രാജീവ് ഗാന്ധി , പി.വി. നരസിംഹറാവു എന്നീ പ്രധാനമന്ത്രിമാരുടെ സർക്കാറുകളിൽ സാൽവെ കേന്ദ്ര മന്ത്രിയായിരുന്നു.
അദ്ദേഹം കേന്ദ്രത്തിൽ ഉരുക്കു വകുപ്പാണ് കൈകാര്യം ചെയ്തിരുന്നത്.
വിദർഭ പ്രദേശത്തെ മഹാരാഷ്ട്രയിൽ നിന്ന് വേർപെടുത്തി പ്രത്യേക സംസ്ഥാനം ആക്കണമെന്ന അഭിപ്രായക്കാരനായിരുന്നു സാൽവെ.
മറ്റൊരു കോൺഗ്രസ് നേതാവായ വസന്ത് സാഠേയുമായി ചേർന്ന് ഈ ആവശ്യം ശക്തമായി ഉന്നയിച്ച അദ്ദേഹം തുടർന്ന് അതിന്റെ പേരിൽ പാർട്ടി വിട്ടു.
ക്രിക്കറ്റ് ഭരണരംഗവുമായി ദീർഘകാലത്തെ ബന്ധമുണ്ടായിരുന്ന് സാൽവെക്ക് 1987-ലെ ലോകകപ്പ് ഇന്ത്യൻ ഉപഭൂഖണ്ഡത്തിലേക്ക് കൊണ്ടുവന്നതിൽ വലിയ പങ്കുണ്ട്.
ഇംഗ്ലണ്ടിനു പുറത്ത് ക്രിക്കറ്റ് ലോകകപ്പ് നടക്കുന്നത് അതാദ്യമായിരുന്നു.
സാൽവയുടെ പേരിലാണ്‌ ബി.സി.സി.ഐ ചലഞ്ചർ ട്രോഫി കിരീടം നാമകരണം ചെയ്‌തിരിക്കുന്നത്‌.
അവലംബം ↑ http://parliamentofindia.nic.in/ls/lok05/state/05lsmp.htm ↑ ↑ http://mangalam.com/index.php?page=detail nid=566174 lang=malayalam
എൻ.കെ. രവീന്ദ്രൻ ഇംഗ്ലീഷ് വിലാസം https://ml.wikipedia.org/wiki/N.
K._Raveendran
കേരളീയനായ എഴുത്തുകാരനാണ് എൻ.കെ. രവീന്ദ്രൻ .
പെണ്ണെഴുതുന്ന ജീവിതം എന്ന നിരൂപണ ഗ്രന്ഥത്തിന് കേരള സാഹിത്യ അക്കാദമി പുരസ്കാരം 2012ൽ ലഭിച്ചു.
കൃതികൾ പെണ്ണെഴുതുന്ന ജീവിതം പുരസ്കാരങ്ങൾ കേരള സാഹിത്യ അക്കാദമി പുരസ്കാരം (2012) അവലംബം ↑ {{ cite news }} : Check | url= value ( help ) ; Check date values in: | accessdate= and | date= ( help )
എൻ.കെ. ദേശം ഇംഗ്ലീഷ് വിലാസം https://ml.wikipedia.org/wiki/N.
K._Desam എൻ.കെ. ദേശം
മലയാളകവിയും നിരൂപകനുമാണ് എൻ.കെ. ദേശം .
ഇദ്ദേഹത്തിന്റെ ശരിയായ പേര് എൻ. കുട്ടികൃഷ്ണപിള്ള എന്നാണ്.
1936 ഒക്ടോബർ 31നു ആലുവയിലെ ദേശം ഗ്രാമത്തിലായിരുന്നു എഴുത്തുകാരന്റെ ജനനം.
പിതാവ് പടിഞ്ഞാറെ വളപ്പിൽ പി.കെ. നാരായണ പിള്ളയും മാതാവ് പൂവത്തുംപടവിൽ കുഞ്ഞുക്കുട്ടിപ്പിള്ളയുമാണ്.
മലയാളത്തിൽ ബി.എ. ബിരുദം നേടി.
ഏറ്റവും കൂടുതൽ മാർക്കു വാങ്ങിയതിന് കേരള കലാസമിതി സമ്മാനം, കെ.ജി. പരമേശ്വരൻപിള്ള സ്വർണ മെഡൽ എന്നിവ ലഭിച്ചിട്ടുണ്ട്.
1960 മുതൽ ലൈഫ് ഇൻഷുറൻസ് കോർപറേഷനിൽ സേവനമനുഷ്ഠിച്ചു.
സുവ്യക്തമായ ആശയങ്ങൾ ഹൃദായാവർജകമായി അവതരിപ്പിച്ചിട്ടുള്ള നിരവധി കവിതകൾ ദേശത്തിന്റേതായുണ്ട്.
ഇവയിൽ സുരഭിലങ്ങളായ പ്രേമകവിതകളും ചാട്ടുളിപോലെ തറയ്ക്കുന്ന  കവിതകളും കുറിക്കുകൊള്ളുന്ന ആക്ഷേപഹാസ്യ കവിതകളും ധാരാളമുണ്ട്.
സൌമ്യമായ നർമരസവും അഗാധമായ കാലദേശാവബോധവും ദേശത്തിന്റെ കവിതയുടെ സവിശേഷതകളാണ്.
ആധുനിക കവിതയുടെ ഭാവധർമങ്ങൾ അധികം കാണാൻ കഴിയുകയില്ല.
സമർഥമായ ശബ്ദങ്ങളും ഉചിതമായ ഇമേജുകളും കവിതയെ മറ്റുള്ളവയിൽനിന്നു വേറിട്ടതാക്കിത്തീർക്കുന്നു.
ടാഗോറിന്റെ ഗീതാഞ്ജലിക്ക് എൻ.കെ. ദേശം നടത്തിയ വിവർത്തനം ശ്രദ്ധേയമാണ് .
മേൽപ്പറഞ്ഞ കവിതകൾക്കു പുറമേ സാഹിത്യപരമായ നിരൂപണങ്ങളും ദേശം രചിച്ചിട്ടുണ്ട്.
കൃതികൾ അന്തിമലരി ചൊട്ടയിലെ ശീലം അമ്പത്തൊന്നക്ഷരാളി മുദ്ര അപ്പുപ്പൻതാടി പവിഴമല്ലി ഉതിർമണികൾ കന്യാഹൃദയം ഗീതാഞ്ജലി ( വിവർത്തനം ) പുരസ്കാരങ്ങൾ 2009 -ലെ കവിതയ്ക്കുള്ള കേരള സാഹിത്യ അക്കാദമി അവാർഡ് ഇദ്ദേഹത്തിന്റെ മുദ്ര എന്ന കൃതിക്ക് ലഭിച്ചു.
ഓടക്കുഴൽ പുരസ്കാരം (മുദ്ര) അവലംബം പുറത്തേക്കുള്ള കണ്ണികൾ എൻ.കെ. ദേശവുമായി ഒരു അഭിമുഖം ('എഴുത്ത് ഓൺലൈൻ' ബ്ലോഗ് മാസികയിൽ)
എൻ.കെ. മേരി ഇംഗ്ലീഷ് വിലാസം https://ml.wikipedia.org/wiki/N.
K._Mary
2011 ലെ കേരള സാഹിത്യ അക്കാദമിയുടെ ഐ.സി. ചാക്കോ അവാർഡ്  നേടിയ വ്യാകരണ പണ്ഡിതയും അധ്യാപികയാണ് ഡോ.എൻ.കെ. മേരി .
മലയാള വ്യാകരണ സിദ്ധാന്തങ്ങൾ കേരളപാണിനീയത്തിനുശേഷം എന്ന കൃതിക്കായിരുന്നു പുരസ്കാരം.
1961 ജൂലൈ 1 ന് എറണാകുളം ജില്ലയിലെ കോലഞ്ചേരിയിൽ ജനിച്ചു.